CELEX: 32009D0603
Language: lv
Date: 2009-08-05 00:00:00
Title: 2009/603/EK: Komisijas Lēmums ( 2009. gada 5. augusts), ar ko nosaka prasības bateriju un akumulatoru ražotāju reģistrācijai saskaņā ar Eiropas Parlamenta un Padomes Direktīvu 2006/66/EK (izziņots ar dokumenta numuru C(2009) 6054) (Dokuments attiecas uz EEZ)

8.8.2009   
            
            
               LV
            
            
               Eiropas Savienības Oficiālais Vēstnesis
            
            
               L 206/13
            
         
      KOMISIJAS LĒMUMS
   
   (2009. gada 5. augusts),
   ar ko nosaka prasības bateriju un akumulatoru ražotāju reģistrācijai saskaņā ar Eiropas Parlamenta un Padomes Direktīvu 2006/66/EK
   (izziņots ar dokumenta numuru C(2009) 6054)
   (Dokuments attiecas uz EEZ)
   (2009/603/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2006. gada 6. septembra Direktīvu 2006/66/EK par baterijām un akumulatoriem, un bateriju un akumulatoru atkritumiem un ar ko atceļ Direktīvu 91/157/EK (1) un jo īpaši tās 17. pantu,
   tā kā:
   
               (1)
            
            
               Direktīva 2006/66/EK paredz bateriju un akumulatoru ražotāju reģistrāciju. Lai novērstu nevajadzīgu administratīvo slogu šiem ražotājiem, ir jānosaka procedūras prasības, kas ir piemērojamas visā Kopienā.
            
         
               (2)
            
            
               Ir lietderīgi norādīt informāciju, kuru bateriju un akumulatoru ražotāji sniedz, piesakoties reģistrācijai, lai novērstu prasību pārklāšanos saistībā ar citām reģistrācijas procedūrām.
            
         
               (3)
            
            
               Reģistrācijas maksai jābūt samērīgai, un tā jānosaka, pamatojoties uz izmaksām, lai novērstu nevajadzīgas administratīvās izmaksas attiecīgajiem ražotājiem.
            
         
               (4)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota ar Eiropas Parlamenta un Padomes Direktīvas 2006/12/EK (2) 18. panta 1. punktu,
            
         IR PIEŅĒMUSI ŠO LĒMUMU.
   1. pants
   Reģistrācijas prasības
   Bateriju un akumulatoru ražotāju reģistrācija notiek valsts iestādēs vai dalībvalsts pilnvarotās ražotāju atbildības organizācijās, turpmāk tekstā – “reģistrācijas iestādes”, rakstiskā vai elektroniskā veidā.
   Reģistrācijas procedūra var būt citas ražotāju reģistrācijas procedūras daļa.
   Bateriju un akumulatoru ražotājiem ir jāreģistrējas tikai vienreiz tajā dalībvalstī, kurā tie profesionālās darbības ietvaros pirmo reizi laiž tirgū baterijas un akumulatorus, un reģistrējoties tiem piešķir reģistrācijas numuru.
   2. pants
   Informācija, kuru sniedz ražotāji
   Bateriju un akumulatoru ražotāji reģistrācijas iestādēm sniedz informāciju, kas ir norādīta pielikumā.
   Lēmuma 1. panta otrajā daļā minētās reģistrācijas procedūras nolūkā bateriju un akumulatoru ražotājiem nav jāsniedz nekāda cita informācija kā tikai tā, kas norādīta pielikumā.
   3. pants
   Reģistrācijas maksa
   Reģistrācijas iestādes var piemērot reģistrācijas maksu, ievērojot nosacījumu, ka tā ir noteikta, pamatojoties uz attiecīgajām izmaksām, un ir samērīga.
   Reģistrācijas iestādes, kuras piemēro reģistrācijas maksu, informē kompetentās valsts iestādes par metodēm, kas izmantotas reģistrācijas maksas aprēķināšanā.
   4. pants
   Izmaiņas reģistrācijas datos
   Dalībvalstis nodrošina, ka gadījumā, ja dati, ko ražotāji iesniedz saskaņā ar šā lēmuma pielikumu, tiek mainīti, ražotāji par to informē attiecīgo reģistrācijas iestādi ne vēlāk kā vienu mēnesi pēc datu maiņas.
   5. pants
   Reģistrācijas anulēšana
   Ja ražotāji pārstāj būt ražotāji dalībvalstī, tie anulē reģistrāciju, informējot par to attiecīgo reģistrācijas iestādi.
   6. pants
   Šis lēmums ir adresēts dalībvalstīm.
   
      Briselē, 2009. gada 5. augustā
      
         
            Komisijas vārdā –
         
            Komisijas loceklis
         
         Stavros DIMAS
         
      
   
   
      (1)  OV L 266, 26.9.2006., 1. lpp.
   
      (2)  OV L 114, 27.4.2006., 9. lpp.
   
      PIELIKUMS
      
         REĢISTRĀCIJĀ SNIEDZAMĀ INFORMĀCIJA
      
      
                  1.
               
               
                  Ražotāja nosaukums un zīmola nosaukums (ja ir), ar kādu tas darbojas dalībvalstī.
               
            
                  2.
               
               
                  Ražotāja adrese(-es): pasta indekss un atrašanās vieta, ielas nosaukums un numurs, valsts, URL, tālruņa numurs, kā arī ražotāja kontaktpersona, faksa numurs un e-pasta adrese.
               
            
                  3.
               
               
                  Norādes par bateriju un akumulatoru veidiem, ko ražotājs laiž tirgū: pārnēsājamas baterijas un akumulatori, rūpniecībā izmantojamas baterijas un akumulatori vai automobiļu baterijas un akumulatori.
               
            
                  4.
               
               
                  Informācija par to, kā ražotājs pilda savus pienākumus: individuāli vai izmantojot kopsistēmu.
               
            
                  5.
               
               
                  Reģistrācijas pieteikuma iesniegšanas datums.
               
            
                  6.
               
               
                  Ražotāja valsts identifikācijas kods, tostarp Eiropas nodokļu maksātāja reģistrācijas numurs vai attiecīgās valsts nodokļu maksātāja reģistrācijas numurs (pēc izvēles).
               
            
                  7.
               
               
                  Deklarācija, kurā ir norādīts, ka sniegtā informācija ir patiesa.